PKC Group

PKC Group Oyj on Soome päritolu tööstusettevõte, mis keskendub auto-, telekommunikatsiooni- ja elektroonikatööstuste jaoks juhtmeköidiste ja ühenduskaablite arendamisele ja valmistamisele.

2015. aastal teeniti müügitulu 908,0 miljonit eurot. Selle perioodi lõpul töötas ettevõttes 21 764 inimest.2015 aastaraamat. Harju Elekter. Lk 32

PKC Group on noteeritud Helsingi börsil (PKC1V).PKC1V, PKC GROUP OYJ, (FI0009006381) Nastaq OMC Nordic Ettevõtte aktsionäride sekka kuulub ka Harju Elekter, kelle käes on ligi 4,6% aktsiatest.

Ettevõtte turukapitalisatsiooniks oli 2016. aasta oktoobri seisuga 413 miljonit eurot. Jaanuaris 2017 tegi India ettevõte Motherson Sumi Systems PKC Groupi aktsionäridele ülevõtupakkumise summas 571 miljonit eurot.Indrek Mäe: "India korraldas Harju Elektris tõelise ralli" Äripäev, 20. jaanuar 2017

Lisaks Soomele tegutsetakse Eestis, Brasiilias, Hiinas, Saksamaal, Leedus, Mehhikos, Poolas, Venemaal, Serbias ja USA-s.PKC Eesti sulgeb Haapsalu tehase Lääne Elu, 7. august 2014

 PKC Eesti 

PKC Groupi Eesti tütarettevõte kannab nime PKC Eesti AS. Veel 2014. aasta algul anti Eestis tööd 1173 inimesele, kuid sama aasta lõpus suleti kulude kärpimise eesmärgil Haapsalu tehas. 2017. aasta märtsis suleti ka Keila tehas ning viidi tööjõumahukam tootmine Leetu ja Venemaale. Eestisse on jäänud ainult tootearenduse, IT, finants- ja personalihaldusega tegelev osakond, mis pakub tööd ligi sajale inimesele.PKC Grupp sulgeb Eestis tootmise ja koondab 613 inimest majandus24.postimees.ee, 11. veebruar 2016

 Viited 

 Välislingid 
 Ettevõtte koduleht

Kategooria:Soome ettevõtted